NÕUKOGU ÜHINE SEISUKOHT (EÜ) nr 24/2006,

18. september 2006,

eesmärgiga võtta vastu Euroopa Parlamendi ja nõukogu … soovitus 2006/…/EÜ alaealiste ja inimväärikuse kaitse ning vastulause esitamise õiguse kohta seoses Euroopa audiovisuaalsete ja online-teabe teenuste sektori konkurentsivõimega

(2006/C 295 E/02)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 157,

võttes arvesse komisjoni ettepanekut,

võttes arvesse Euroopa Majandus- ja Sotsiaalkomitee arvamust (1),

võttes arvesse regioonide komitee arvamust,

toimides asutamislepingu artiklis 251 osutatud korras (2)

ning arvestades järgmist:

Euroopa Liidu põhiõiguste harta (3) (edaspidi “harta”) artikkel 1 deklareerib, et inimväärikus on puutumatu ja seda tuleb austada ja kaitsta. Harta artikkel 24 sätestab, et lapsel on õigus heaoluks vajalikule kaitsele ja hoolitsusele ning kõikides lapsega seotud toimingutes, mida teevad avalik-õiguslikud asutused või eraõiguslikud institutsioonid, tuleb esikohale seada lapse huvid.

Uute teabe- ja kommunikatsioonivahendite järjekindla arengu tõttu on ülimalt vajalik, et ühendus tagaks kodanike huvide täieliku ja nõuetekohase kaitse nimetatud valdkonnas, tagades ühelt poolt teabeteenuste vaba edastamise ja osutamise ja teiselt poolt selle, et teabe sisu on seaduslik, austab inimväärikuse põhimõtet ega kahjusta alaealiste üldist arengut.

Ühendus on juba võtnud audiovisuaalsete ja teabeteenuste alaseid meetmeid, et luua vajalikud tingimused telesaadete ja muude teabeteenuste vabaks liikumiseks, austades vaba konkurentsi põhimõtet ning sõna- ja infovabadust, kuid ühendus peaks tegutsema otsustavamalt asjakohaste meetmete võtmisel tarbijate kaitsmiseks diskrimineerimise õhutamise eest soo, rassilise või etnilise päritolu, usutunnistuse või veendumuste, puude, vanuse või seksuaalse sättumuse alusel ning sellise diskrimineerimise ärahoidmiseks. Selline tegevus peaks arvesse võtma ühelt poolt üksikisiku õiguste kaitse põhimõtet ja teiselt poolt sõnavabaduse põhimõtet, eriti seoses liikmesriikide kohustusega määratleda kooskõlas oma siseriikliku õiguse ja väärtushinnangutega vaenu õhutamise või diskrimineerimise mõiste.

Nõukogu 24. septembri 1998. aasta soovitus 98/560/EÜ Euroopa audiovisuaal- ja teabeteenuste sektori konkurentsivõime suurendamise kohta riiklike raamistike edendamise teel, mille eesmärk on saavutada võrreldav ja tõhus alaealiste ja inimväärikuse kaitse (4) , on esimene ühenduse õigusakt, mille 5. põhjenduses käsitletakse alaealiste ja inimväärikuse kaitse küsimusi seoses avalikkusele kättesaadavaks tehtud audiovisuaal- ja teabeteenustega nende edastusvahendist olenemata. Nõukogu 3. oktoobri 1989. aasta direktiivi 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta (5) artiklis 22 (“piirideta televisiooni direktiiv”) on alaealiste ja inimväärikuse kaitse küsimust teleringhäälingu kontekstis juba konkreetselt käsitletud.

Euroopa Parlamendi ja nõukogu 8. juuni 2000. aasta direktiiv 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (8) täpsustab mõningaid õiguslikke printsiipe ja ühtlustab teatavaid aspekte, et võimaldada infoühiskonna teenustel täielikult ära kasutada siseturu põhimõtteid. Mitmed direktiivi 2000/31/EÜ sätted on olulised samuti alaealiste ja inimväärikuse kaitse seisukohalt, eriti artikli 16 lõike 1 punkt e, mille kohaselt liikmesriigid ja komisjon toetavad tegevusjuhendite koostamist alaealiste ja inimväärikuse kaitseks.

Esitades ettepanekut nõukogu direktiiviks meeste ja naiste võrdse kohtlemise põhimõtte rakendamise kohta seoses kaupade ja teenuste kättesaadavuse ja pakkumisega, märkis komisjon, et sugude kujutamine meedias ja reklaamis toob esile olulise meeste ja naiste väärikuse kaitsmisega seotud küsimuse, kuid jõudis järeldusele, et teisi põhiõigusi, sealhulgas massiteabevahendite vabadust ja mitmekesisust silmas pidades ei oleks sobiv neid küsimusi kõnealuses ettepanekus käsitleda, kuid neid tuleks arvesse võtta ja vajaduse korral rakendada asjakohaseid meetmeid.

SOOVITAVAD JÄRGMIST:

I. Liikmesriikidel audiovisuaal- ja online-teabe teenuste haru arengu edendamiseks võtta vajalikud meetmed, et kaitsta alaealisi ja inimväärikust kõikide audiovisuaal- ja online-teabe teenuste puhul:

kaaludes online-meediaga seotud vastulause esitamise õiguse või samaväärsete õiguskaitsevahendite suhtes rakendatavate meetmete võtmist riiklikus õiguses või praktikas, võttes nõuetekohaselt arvesse riiklikke ja põhiseaduslikke õigusnorme, ilma et see piiraks selle õiguse kasutamise viisi kohandamist vastavalt iga meediavormi iseärasustele;

meetmeid soodustamaks seal, kus see on kohane ja vajalik, kvaliteetmaterjalide ja -teenuste identifitseerimist ja kättesaadavust alaealiste jaoks, kaasa arvatud juurdepääsu võimaldamise abil haridusasutustes ja avalikes kohtades;

kutsudes neid üles olema valvsad ja teatama veebilehtedest, mida peetakse ebaseaduslikuks, ilma et see piiraks direktiivi 2000/31/EÜ kohaldamist;

võtta kasutusele teenuseosutajate kvaliteedimärk, et kasutajad saaksid hõlpsalt tuvastada, kas vastav teenuseosutaja on kohustunud järgima teatavat käitumiskoodeksit;

II. Audiovisuaalsete ja online-teabe teenuste sektoril ning teistel asjaomastel osapooltel:

MÄRGIVAD, ET KOMISJON:

(1) ELT C 221, 8.9.2005, lk 87.

(2) Euroopa Parlamendi 7. septembri 2005. aasta arvamus (ELT C 193 E, 17.8.2006, lk 217), nõukogu 18. september 2006 ühine seisukoht ja Euroopa Parlamendi … seisukoht (Euroopa Liidu Teatajas seni avaldamata).

(3) EÜT C 364, 18.12.2000, lk 1.

(4) ELT L 270, 7.10.1998, lk 48.

(5) ELT L 298, 17.10.1989, lk 23. Direktiivi on muudetud Euroopa Parlamendi ja nõukogu direktiiviga 97/36/EÜ (EÜT L 202, 30.7.1997, lk 60).

(6) Euroopa Parlamendi ja nõukogu 25. jaanuari 1999. aasta otsus 276/1999/EÜ, millega võetakse vastu ühenduse mitmeaastane tegevuskava Interneti kasutamise turvaliseks muutmise kohta ülemaailmsetes võrkudes leiduva ebaseadusliku ja kahjuliku materjali vastu võitlemise teel (EÜT L 33, 6.2.1999, lk 1). Otsust on viimati muudetud otsusega 787/2004/EÜ (ELT L 138, 30.4.2004, lk 12).

(7) Euroopa Parlamendi ja nõukogu 16. juuni 2003. aasta otsust nr 1151/2003/EÜ, millega muudetakse otsust nr 276/1999/EÜ, millega võetakse vastu ühenduse mitmeaastane tegevuskava Interneti kasutamise turvaliseks muutmise kohta ülemaailmsetes võrkudes leiduva ebaseadusliku ja kahjuliku materjali vastu võitlemise teel (ELT L 162, 1.7.2003, lk 1).

(8) ELT L 178, 17.7.2000, lk 1.

(9) ELT L 202, 30.7.1997, lk 60.

(10) EÜT C 296, 10.11.1995, lk 15.

Vastulause esitamise õiguse või võrdväärsete õiguskaitsevahendite kasutamise taotluse võib tagasi lükata, kui taotluse esitajal ei ole sellise vastulause avaldamise suhtes õigustatud huvi, kui sellega kaasneks karistatav tegu, kui sellega võetaks teabe pakkuja tsiviilvastutusele või kui see on vastuolus kõlblusnormidega.

Vastulause esitamise õigus on eriti sobiv abinõu online-keskkonnas, sest see võimaldab vaidlustatud teabele kohe reageerida ja mõjutatud isikute vastuseid on tehniliselt lihtne lisada. Sellele vaatamata peaks vastuse esitama mõistliku aja jooksul pärast taotluse põhjendamist ning ajal ja viisil, mis sobib väljaandele või saatele, millele taotlus viitab.

Liikmesriigid peaksid võtma meetmeid, mis on vajalikud vastulause esitamise õiguse või võrdväärsete õiguskaitsevahendite kehtestamiseks, ja määrama kindlaks nende kasutamise korra. Eelkõige peavad nad tagama piisava ajavahemiku ja et kehtestatud korra kohaselt saaksid nimetatud õigust või samaväärseid õiguskaitsevahendeid nõuetekohaselt kasutada nii füüsilised kui juriidilised isikud, kes elavad või asuvad teistes liikmesriikides.

Ilma et see piiraks liikmesriikide muude tsiviil-, haldus- või kriminaalõiguslike sätete kohaldamist, peab vastulause esitamise õigus või võrdväärne õiguskaitsevahend olema kodakondsusest olenemata igal füüsilisel või juriidilisel isikul, kelle õigustatud huve on eelkõige, kuid mitte üksnes maine või hea nime osas kahjustatud mõnes väljaandes või saates esitatud faktiväidetega. Liikmesriigid peavad tagama, et vastulause esitamise õiguse või samaväärsete õiguskaitsevahendite tegelikku kasutamist ei takistataks põhjendamatute tingimuste kehtestamisega.

Eesmärk: võtta liikmesriikide siseriiklikus õiguses või praktikas meetmed, et tagada vastulause esitamise õigus või samaväärsed õiguskaitsevahendid online-meedia puhul, võttes nõuetekohaselt arvesse siseriiklikke ja põhiseaduslikke õigusnorme, ilma et see piiraks selle õiguse kasutamise viisi kohandamist vastavalt iga meediavormi iseärasustele.

sobivad meetmed vihjetelefonide kasutuselevõtmiseks või nende toimimise parandamiseks, et kaebuste esitamine oleks kergem ja et oleks võimalik teatada kahjulikust või ebaseaduslikust sisust.

NÕUKOGU PÕHJENDUSED

I. SISSEJUHATUS

1. Komisjon esitas 30. aprillil 2004 Euroopa Parlamendile ja nõukogule EÜ asutamislepingu artiklil 157 põhineva soovituse ettepaneku alaealiste kaitse ning vastulause esitamise õiguse kohta seoses audiovisuaal- ja teabeteenuste sektori konkurentsivõimega.

2. Euroopa Majandus- ja Sotsiaalkomitee esitas oma arvamuse 9. veebruaril 2005.

3. Euroopa Parlament esitas oma arvamuse esimesel lugemisel 7. septembril 2005.

4. Komisjon esitas muudetud ettepaneku 20. jaanuaril 2006.

5. Nõukogu võttis 18. septemberil 2006 vastu ühise seisukoha vastavalt EÜ asutamislepingu artikli 251 lõikele 2.

II. EESMÄRK

Kõnealune ettepanek järgneb nõukogu 24. septembri 1998. aasta soovitusele 98/560/EÜ (1), mis on alaealiste kaitset ja inimväärikuse kaitset seoses audivisuaal- ja teabeteenustega käsitlev esimene ELi tasandil vastu võetud õigusakt.

Kavandatud soovituses kutsutakse liikmesriike, tööstuse esindajaid, huvitatud isikuid ja komisjoni kaitsma alaealisi ja austama inimväärikust nii ringhäälingusektoris kui Internetis. Tehakse ettepanek, et liikmesriigid kaaluksid vastulause esitamise õigust seoses online-meediat käsitlevate meetmete lisamisega. Soovituse eelnõus käsitletakse järgmisi küsimusi:

— meediakirjaoskus;

— audivisuaaltööde hindamine ja klassifikatsioon;

— sugupoolte kujutamine meedias ja reklaamis;

— vastulause esitamise õigus.

III. ÜHISE SEISUKOHA ANALÜÜS

1. Üldised märkused

Nõukogu ühine seisukoht säilitab komisjoni esialgse ettepaneku põhielemendid. Nõukogu tehtud peamiste muudatuste eesmärgiks on veelgi täpsustada soovituse kohaldamisala. Nõukogu on seega täpsustanud, et soovitusega hõlmatakse pigem “audiovisuaalsed ja online-teabe teenused” kui “audiovisuaal- ja teabeteenused”, ning selles eristatakse vastulause esitamise õiguse kohaldamisala, mis kehtib online meedia suhtes, soovituse selle osa laiemast kohaldamisalast, milles käsitletakse alaealiste kaitset.

2. Euroopa Parlamendi muudatusettepanekud

Nõukogu püüdis ühises seisukohas arvestada Euroopa Parlamendi tõstatatud küsimuste ja prioriteetidega ning nõustus enamikuga parlamendi muudatusettepanekutest.

Samuti nagu komisjon oma muudetud ettepanekus kiitis nõukogu täielikult, osaliselt või põhimõtteliselt heaks muudatusettepanekud 1, 2, 4, 6, 7, 8, 9, 10, 11, 12, 14, 15, 16, 18, 19, 20, 21, 22, 23, 24, 25, 26, 28, 29, 30, 31, 33, 35, 36, 37 ja 38.

Nõukogu soovib teha järgmised märkused muudatuste kohta, mille puhul tema seisukoht veidi erineb komisjoni muudetud ettepanekust.

Muudatusettepanekute 23 ja 29 puhul on nõukogu järginud komisjoni valitud lähenemisviisi, st mõned osad vastavatest muudatusettepanekutest võeti arvesse lisades näidetena võimalikest meetmetest, mis tuleb võtta soovituse eesmärkide saavutamiseks. Nõukogu lisas siiski soovituse teksti taas mõned Euroopa Parlamendi poolt oluliseks peetud elemendid, et veelgi seisukohti parlamendiga ühtlustada.

Samuti, kuna nõukogu püüab vältida koormava aruandluskohustuse lisamist teksti, oli tal võimalik nõustuda muudatusettepanekute 35 ja 36 üldise ideega, et vastata parlamendi murele seoses järelmeetmete tagamisega.

Nõukogu ei saanud nõustuda muudatusettepaneku 37 selle osaga, milles vastulause esitamise õigust käsitlevas jaos on mõiste “soovituslikud suunised” asendatud mõistega “minimaalsed põhimõtted”, kuna seda mõistet peeti soovituse kontekstis ülemääraseks.

Muudatusettepaneku 26 viimase taande osas oli nõukogu arvamusel, et eelistatav on mitte keskenduda üksnes ühtse vihjeliini rajamisele, kui kavandatakse võimalusi Internetis toimuvast ebaseaduslikust või kahtlasest tegevusest teatamiseks, ning on säilitanud palju avatuma sõnastuse.

Nõukogu järgis komisjoni muudetud ettepanekus võetud suunda ning ei lisanud oma ühisesse seisukohta muudatusettepanekuid 3, 5, 13, 27, 32 ja 34.

IV. JÄRELDUS

Nõukogu leiab, et tervikuna on tema ühine seisukoht täielikult kooskõlas komisjoni muudetud ettepaneku eesmärkidega. Nõukogu leiab samuti, et ta on võtnud nõuetekohaselt arvesse Euroopa Parlamendi eesmärke, mida viimane oma komisjoni ettepaneku suhtes tehtud muudatusettepanekutega taotleb, ning loodab, et lähitulevikus saavutatakse kokkulepe Euroopa Parlamendiga, mis võimaldaks soovituse kiiresti vastu võtta.

(1) EÜT L 270, 7.10.1998, lk 48.